Rīva (stacija)

Rīva bija 1934. gadā atvērts pieturas punkts dzelzceļa līnijā Liepāja—Ventspils, kurā uzbūvēta ceļu strādnieku ēka ar uzgaidāmo telpu. Rīvai tuvākā stacija bija Alsunga Dienvidu, atradās 11 km attālumā Ventspils virzienā. Liepājas virzienā tuvākais pieturas punkts ir Upenieki, 7 km attālumā. 

 Vēsture 
Stacijas ēka uzcelta 1933./1934.budžeta gadā. Pirms kara stacija saucās Pievikas. PSRS laikā sakarā ar būvmateriālu kombināta uzbūvēšanu Rīvā un grants karjera apguvi izveidota stacija ar pievedceļu. Stacijā bija trīs sliežu ceļi un viens strupceļš, virzienā no Liepājas puses līdz pārbrauktuvei. Stacija slēgta 1996.gadā. 1996. gada 3. jūlijā uz Liepāju aizgāja pēdējais pasažieru vilciens, kuru Rīvas stacijā uz 10 stundām aizturēja ar satiksmes slēgšanu neapmierinātie Rīvas ciema iedzīvotāji.Ieva Puķe. Uz 10 stundām aiztur Liepājas vilcienu Rīvas stacijā. Neatkarīgā Rīta Avīze, Nr. 154 (1497), 1996. gada 4. jūlijs.

Izdemolētajā stacijas ēkā uz grīdas vēl joprojām mētājās dažādi dokumenti no 60.—90. gadiem. 2013. gadā ir pilnībā pabeigta Rīvas grants karjera demontāža.

 Attēlu galerija 

 Literatūra 
 T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 171. lpp. 

 Ārējās saites 
 Rīvas stacija
 Rīvas stacija PSRS ģenerālštāba kartē
 Rīvas stacija 14.06.2013

 Atsauces 

Kategorija:Bijušās dzelzceļa stacijas Latvijā
Kategorija:Dzelzceļa līnijas Liepāja—Ventspils stacijas un pieturas punkti
Kategorija:Sakas pagasts